标题：六言杂字
简介
古代启蒙的识字读本。汇辑各类常用字，编成韵语，以便初学者记诵。 宋代诗人陆游的《秋日郊居》诗：  “授罢村书闭门睡，终年不著面看人。”所读《杂字》、《百家姓》之类，谓之村书。”
适合一般手工业者、农人、商人略识文字的需要，在蒙学中也占有一定的地位,《六言杂字》《益幼杂字》《群珠杂字》等，都曾在一时一地流传过。
正文
[1]自古人生在世，俱秉五行阴阳。 
富贵贫穷寿夭，生死离合悲欢。 六言襍字(10张)
注定生辰八字，皆有夙世根源。 
今生荣华受用，前世种下福田。 
今生饥寒苦楚，前世造下业冤。 
前世修福造孽，今生便知端详。 
也有久长富贵，也有一世贫寒。 
也有自己创立，也有依靠爷娘。 
人分三六九等，较量福报孽还。 
君若狐疑不信，旁州例在目前。 
谁见天堂地狱，两般尽在人间。 
明有王法辖管，暗有鬼神循环。 
也有王侯卿相，也有驸马朝郎； 
也有儒医僧盗，也有吏胥兵番； 
也有星卜相士，也有客旅经商， 
也有各行手艺，也有推车握筐， 
也有食不充口，也有衣不遮寒； 
也有沿门乞讨，也有叫花擂砖； 
也有机巧伶俐，也有蠢笨愚顽； 
也有标致齐整，也有丑陋不堪； 
也有孤独鳏寡，也有六根不全； 
也有秃瞎聋哑，也有瘸跛滣癀； 
也有痴呆憨傻，也有残患风瘫。 
俱受人天现报，皆因修果不完。 
有变驮骡象马，有变猪狗牛羊； 
有变鸡鹅鸭雀，有变仙鹤凤凰； 
有变鱼鳖虾蟹，有变蛟鳝鼍鼋； 
有变蜻蜓蝴蝶，有变蚊蠓蚰蜒； 
但随胎卵湿化，累劫多积冤愆。 
有等用命偿债，有等负力填还； 
大端损人利己，诓哄暗骗明瞒； 
到头自作自受，迷人不省其端。 
只图眼前快乐，那顾下狱升天。 
动转皆通灵性，为人何不细参。 
尽被尘牢遮障，痴心苦为家园。 
贪恋娇妻爱子。犹如结茧之蚕。 
指望容身变化，谁想命就汤煎。 
我看养家千样，算来总是一般。 
逐日巴结劳碌，只为业障牵缠。 
才待峥嵘显耀，不觉须鬓两斑。 
倏的无常来到，难得倾刻迟延。 
总然堆金积玉，临危赤手空拳。 
遗下家缘家计，分争嚷闹经官。 
塌下千债万负，自己瞑目填还。 
昼夜寻思参想，令人胆战心寒。 
争名夺利何用，机关费尽徒然。 
倘惚蹭蹬失脚，那时后悔便难。 
趁此人身贵重，切莫错向其间。 
晨昏答报天地，孝敬父母膝前。 
当权须要积德，莫贪无义银钱。 
有恩须当酬报，受害莫要结冤。 
到处广行方便，持斋念佛心虔。 
济僧济贫救苦，修桥补路结缘。 
多行阴骘善事，遗与后代昌绵。 
再休倚强压弱，再休越理欺官。 
再休嫉贫妒富，再休恨地怨天。 
有无安分守己，勤俭本当为先。 
凡事存心忍耐，谦和尽让从宽。 
亏我几分何耐？饶他一着不难。 
人笑无穷软弱，惟凭头上青天。 
且耕且读正业，只图家庆身安。 
良田多买几顷，树木多栽旁边。 
幸遇连年丰稔，仓库积攒银粮。 
漫地培窑挖井，摔拖坯子方砖； 
搭棚安轮做瓦，猫头滴水花边。 
搬运秫秸柴草，撞窑发火瞧烟。 
石匠凿錾柱顶，堦台石鼓穿廊。 
预先砍伐树木，材料堆垛多般。 
桅桱杉槁板片，黄松古柏牢坚。 
铁梨枟楸杨柳，花梨乌木樟楠。 
杜木刺榆梃枣，株木黄杨槐檀。 
清白石灰麻刀，碱草绳绶俱全。 
未盖房廊屋舍，先请工匠商量。 
丈量尺寸长短，打截柁檩房梁。 
斗拱排山柱脚，冒头椽子连檐。 
过木重福瓜柱，棒头抄手插梁。 
腰拴提翕吊翕，杴框楹枨插关。（翕原文有扌），   
井口楼梯搪板，屏障隔断装箱。 
枋子门窗槅扇，照壁帘架佛龛。 
桁樤开窗半杴，排插顶枕护炕。 
凋花垂珠挂落，戳脚楞木飞天。 
专用曲尺墨斗，推刨搜锯锉镑。 
斧钻锛凿砍毕，笷笋安插停当。 
阴阳选择吉日，刨掘地脚行夯。 
掣垫水平码磉，立木竖柱上梁。 
笨工和泥挑水，瓦匠雕凿磨磗。 
领作吊线垒砌，锄泥填坎抹墙。 
滚砖拔檐铺箔，签山调嵴对檐。 
锭椽甃瓦油漆，挂灰对缝灌浆。（甃为穴加瓦） 
搆抹刷浆已毕，内外修葺完场。 
前后数层到底，明楼客位厢房。 
仕室书斋地炕，甬路仪门紫墙。 
门房铺面齐整，影壁抱厦穿廊。 
周围群房严密，门前场院果园。 
池塘凉亭水阁，转遭芦苇青芒。 
栽种奇花异草，竹丛桧柏松苍。 
梧桐龙爪槐树，河岸密摆垂杨。 
碧桃紫荆石榴，芍药牡丹瑞香。 
荷叶莲花茨菰，芙蓉金菊海棠。 
迎春探春开早，腊梅茉莉丁香。 
垂盆绣墩兰草，玫瑰月季芬芳。 
马缨葵花拾锦，玉簪金盏木樨。 
珍珠刺玫熟气，贴梗撺草马兰。 
莴苣莲花娇嫩，藤萝打碗金钱。 
冻青鸡冠凤尾，水葱浮萍玉兰。 
八仙栀子金雀，向日莲放焦黄。 
葡萄茶縻搭架，百日红耐久长。（縻带艹） 
棕叶芭蕉作扇，灵芝瑞草通仙。 
蔷薇水蓬木槿，菖蒲艾叶山丹。 
开放千红万紫，满园喷鼻馨香。 
蝴蝶穿花乱舞，蜜蜂采蕊声喧。 
园内辘轳砖井，调畦种菜栽蓝。 
骡马驴牛车辆，年作月工觅汉。 
屑耙投犁穿葢，绳套铧耳犁辕。 （屑带扌） 
拖牀钩锁牵犁，赶牛拧就皮鞭。 
秋后多耕田地，耙齿擦葢周旋。 
闲暇叫下铁匠，风箱砧子锤钳。 
打造耠叉四齿，钉耙挠钩环镰。 
铡刀铁锨锄镐，瓮锥锹镢冰镩。 
刀铲刨斧鐡锯，曲须钌铞火镰。（曲须钅部） 
飞叉木锨扫帚，推扒梯子刮板。 
各样家伙凑手，提防春日农忙。 
临冻若多雪雨，洼地尽耩麦田。 
豌豆最喜湿地，黑豆黄豆稻秧。 
对岗多种榖黍，芝麻棉花瓜秧。（对为土底） 
是地都种完毕，耘锄麦子高粱。 
头遍留田拨掩，二遍布土删荒。 
锄毕堪堪夏至，麦田遍野焦黄。 
雇人镰割钐打，驴驼车载担担。 
忽然天气清亮，家家户户齐忙。 
上场又怕下雨，祈祷毒日晴天。 
晒乾挝天打轧，磂舟枝碄叮当。（舟带石旁，枝右边有木） 
刮风飏场干净，斗量口袋家扛。 
铺席木锨洒晒，无囤堆积仓房。 
耩罢晚田荞麦，伏雨逐日潺潺。 
遍地禾苗茂盛，高粮长过房檐。 
打苞扬花秀穗，晒米浑似红山。 
预备镰刀套袖，爪镰扁担绳筐。 
砍倒地里晒排，槄铺匀捆车装。 
縻黍榖田杂豆，粳稻蔴稗黄粱。（縻艹头） 
诸物收割已毕，场内终日忙忙。 
粮食篓盛囤囤，仓房满满荡荡。 
封纳钱粮马匹，浅夫驿马粮船。 
寄藉人丁衙役，凡所打典停当。 
套驴碾米磨面，笸箩笤帚箩床。 
扇车箩柜筲桶，笊篱簸箕播糠。 
粉米蒸馍踏面，坛甑烧锅磁缸。 
河下船只齐整，棚桅篙棹荡桨。 
攒舵锚缆绳索，挽千戽斗官舱。 
家长拦头拿舵，撑夫拽纤拉缰。 
拣选写算伙计，专走临清苏杭。 
贩卖奇珍异宝，猫睛碧绿发光。 
玻璃水晶昆玉，钢钻密腊金黄。 
玛瑙珊瑚琥珀，珍珠滴熘滚圆。 
映青映红砗磲，象牙犀角笏璋。 
琉璃珐琅玳瑁，各色笺柬纸张。 
经文成文连四，蒋落毛六川连。 
高丽油单蚕茧，大红金榜毛边。 
台连连七黄表，贡笺太史古连。 
南红木红青亮，刷黄油红酒黄。 
毛头桑皮草纸，公单方高元连。 
粉笺蜡笺锦纸，磁青大绿福栾。 
佛面赤金重裹，冷布铭旌轴张。 
封套护封全柬，古折单帖花笺。 
赏封寸楮副启，五色扎花龙旛。 
地道诸般磁器，拣样摆设俱全。 
白地青花磁罐，点翠暗花冰盘。 
中饍铙钹菜碊，茶盅酒锺瓷盘。 
鱼碗菜碗折碗，把杯令盏骰盘。 
帽盔螭虎万古，汤碗饍碗锦边。 
敦碗白碟酒孛，宋盂芦雁串莲。（敦皿底，孛带石旁） 
尖料炉锺磰撇，赤壁赋碗宋盘。 
白黑粗糙细致，火瑕惊璺磕伤。 （璺底为缶而非玉） 
川广各样杂货，胡椒茶叶鲜姜。 
苍溪松萝天池，金甎雀舌蒙山。 
绍兴剪刀环角，徽州芽茶六安。 
碗锡红铜白蜡，细麻铜绿黄丹。 
桐油金漆锭粉，银朱朱砂黑矾。 
棓子白矾大绿，靛花苏木石黄。 
锡箔水胶鱼鳔，松香水银倭铅。 
槐子烟子红土，赭石轻粉藤黄。 
橡碗枟香黄椂，沥青焰硝硫黄。 
白檀紫降沉速，苏合片脑麝香。 
木屐草鞋伞扇，湖笔徽墨清烟。 
闹市开设典当，管家奴仆成行。 
出门骑跨骏马，衣类什物刁钻。 
跟随达官鹰鹞，撒袋拾伍皮鞔。 
弓箭腰刀锃带，鸟枪拐子标枪。 
个个能射会猎，百般武艺精强。 
挑选各色快马，海骝兔羯草黄。 
青沙胭脂赤兔，五明银羯虎狼。 
玉顶银蹄花豹，红沙栗色骠黄。 
青鬃乌骓矮脚，烟熏枣骝腰长。 
扣鞴出奇鞍屉，茜红衬韂绒毡。 
镀金镀银秋辔，嚼子挑镫丝缰。 
攀胸踢盍打腿，肚带滚带藤鞭。（盍带月旁） 
骗上能行惯走，踢跳跑颠飞蹿。 
栏圈多般异兽，熊彪獬豸豺狼。 
麒麟狮象虎豹，犀牛骆驼羚羊。 
麖鹿狍獐麋鹿，狻猊狴犴甪端。 
狐狸貂鼠水獭，猿猴猩兔貉獾。 
玳瑁猫儿捕鼠，看家狗儿汪汪。 
后院肥猪满圈，雏鸡苍鸭鹅黄。 
笼内飞禽俊鸟，仙鹤孔雀凤凰。 
天鹅地鵏鸿雁，鹦鹉翡翠鸳鸯。 
老鹳秃鹙鸼鹘，鹞鹰鸦鹘青庄。 
鹧鸪鹦鹆黄鹂，雉鸡鹭鸶白鹇。 
鹁鸽斑鸠喜鹊，乌鸦杜鹃秋黄。 
八哥画眉蜡嘴，鹌鹑鷌鹩阿兰。 
黄莺百鴒燕子，寒鸦麻雀鹄鸾。 
鲲鹏皂雕家雀，鸧鹒吾同飞鸢。 （吾同带鸟字旁） 
池养金鱼玳瑁，鲭鲌鲤鯚黄鲢。 
面鲦银鱼鳔肖，鮥牙鳇鳝鲫鲇。 （面肖牙带鱼旁） 
河魨沙鱼八带，海鮻添螺勒鲞。（带为鱼旁，添改鱼字边） 
泥鳅乌鱼比目，龟鳖蛟蟮鼍鼋。 
活虾鲥鲢鮻子，螺蛳蛤蚌厚房。（厚房为鱼边） 
窟窿太湖山景，周流绿水河湾。 
中间小桥一座，雕凿白玉栏干。 
两岸柳垂金线，深林影照如烟。 
夏日观花玩景，披襟摇扇乘凉。 
冬天吟诗赏雪，红炉暖阁追欢。 
房内娇妻侍妾，通房歌妓了嬛。 
打扮浓妆色艳，娇娆俊俏容颜。 
袅娜风流体态，恰赛月里婵娟。 
厨下烹炸煎炒，肴馔凤髄龙肝。 
饥湌珍羞百味，渴饮玉液琼浆。 
闲乐琴棋书画，闷引儿女耍顽。 
光阴迅速如箭，不觉岁月增添。 
女大学习针黹，儿大教读书篇。 
匹配姻缘分定，要攀户对门当， 
媒婆冰人月老，往来借问传言。 
说的两家停妥，择日担酒牵羊。 
慌忙备办酒席，屠家杀猪宰羊。 
鸡鱼鹅鸭螃蟹，肝肺大肠小肠。 
腰子肚子鸡蛋，蹄腿猪首葱姜。 
萝卜芫荽芹菜，白菜韭菜芽黄。 
甘露银苗山药，菠菜鲜藕笋尖。 
黄花金针木耳，蘑菇大料茴香。 
鱼肚海蜇紫菜，香蕈燕窝白糖。 
海参麒麟鹿角，龙须鲨鱼翅长。 
天花石花海带，银鱼蛤蜊螳肠。 
鸡头猴头蕨菜，饼鲊竹叶包藏。 
莴苣茼蒿青蒜，香椿桑蛾苤蓝。 
莙荙赤根苔菜，苦荬菜根拌糖。 
花椒胡椒芥末，红麴酱瓜腌姜。 
油盐伏酱腊醋，牛头辣菜罐装。 
十香杂菜豆豉，蔓菁土豆浸糖。 
凤头豆芽豆瓣，丝瓜扁豆新尝。 
王瓜冬瓜查瓠，葫芦茄子油煎。（查右带瓜） 
倭瓜稍瓜蠺豆，甜瓜西瓜红瓤。 
豆腐皮儿面筋，干鲜果品俱全。 
苹果沙果李子，银桃金杏槟榔。 
柿子葡萄橄榄，红枣栗子榛穰。 
瓜子秋石核桃，山查枇杷涩酸。 
荸荠菱角莲蓬，石榴槟子清香。 
龙眼荔枝胶枣，秋梨白果晒干。 
软枣牙枣醂柿，甘蔗樱桃鲜甜。 
芦锥杨梅柰子，无花果儿松穰。 
榧子莲蕊桑椹，瓜仁菱米柿霜。 
莲肉地梨盐笋，佛手凤尾橘柑。 
火熏豆腐橘饼，蜜饯各样果干。 
檫朾五花官占，橙子木樨冰糖。 
团粉细粉凉粉，点心蒸烙多般。 
刀切花卷蒸饼，果馅玫瑰黑糖。 
枣泥澄沙攒馅，麻花馓子糕乾。 
螺蛳鸭蛋包儿，馒头火烧擦穰。 
芝麻烧饼薄脆，粽子月饼南糖。 
扁食馄饨烧麦，蜂糕锅盔夹糖。 
七星光头饼儿，烫面饺儿混糖。
蒸酥金饼桂饼，其饼花糕重阳。（其应为[麦其]） 
炉桃涿州饼儿，饸饹杂面细长。 
灯花焦饼其子，元宵藕粉茶汤。（其应为[麦其]） 
春饼凉糕甑糕，葱管豆酥它糖。 
拖炉定胜细果，鸡骨虎骨皮糖。 
引酵上卤饽面，蓼花高顶簇盘。 
茶房厨长来到，进门解带脱裳。 
围裙拦腰紧系，刷锅拢火扇烟。 
汤杓漏杓笼屉，切刀桉刀锋霜。 
剥葱研椒择菜，鸡饼打酱清汤。 
肘子东坡白煮，挂炉烟熏盐煎。 
劈晒卤煮碎磨，清蒸小炒暴腌。 
生果铁脚银鱼，鱼鲊熏腊糟腌。（果火旁） 
麻辣兔儿美趣，排骨皮鲊肉丸。
乾炸醋熘酱炮，剁肉灌瀼套肠。 
酥酪奶皮乳饼，赞鱼炙肉烧羊。（赞为火字旁） 
什锦豆腐合菜，饸蛰蛤蛎拨汤。 
厅房扫除洁净，围屏摆列中央。 
正面排下桌椅，靠凳杌子脚床。 
花瓶折盂北斗，围桌椅垫新鲜。 
条几擦抹完毕，古炉宝鼎焚香。 
火盆火炉添炭，茶壶卤铞冰缸。 
酒盏茶瓯牙筯，汤碗菜碗盒盘。 
拖碟手盒果碗，春盛螺甸装严。 
锡瓶提壶酒素，镦漏镟子磁川。（素为金字旁） 
内盛麻姑四料，雪酒豆酒惠泉。 
苡仁三白老酒，桂花煮酒馨香。 
菊花咂麻瓶酒，鸡鸣白酒冰凉。 
参苓延寿药酒，汾潞烧酒良乡。 
酒席收拾已毕，戏子抬进衣箱。 
安设铜锣铜鼓，笛锣箫管笙簧。 
琵琶弦子胡拨，筝蓁琴瑟铦铛。 
铙钹唢呐喇叭，哵咧哱囖声喧。 
凤盔幞头纱帽，方巾束发簪冠。 
金银犀角玉带，蟒衣圆领蓝衫。 
道袍褹鏾衬摆，皂靴铠甲披肩。 
袈裟騗衫通巾。氅衣旋褶裙衫。 
乂弩刀枪剑戟，鞭锏钺斧钩镰。 
刑杖榾柮拐棒，坐标高旐旗幡。 
包头胡须鬼脸，雉翎鼓板戏单。 
霎时新亲来到，都有父母爷娘。 
兄弟哥哥嫂嫂，母舅妗子姨娘。 
大伯小叔侄儿，丈人岳母姑娘。 
女婿妯娌姊妹，叔婶大爷大娘。 
老爷老姥外甥，亲戚朋友街坊。 
进门未曾行礼，先摆酒礼盒盘。 
内盛礼金数锭，拜匣礼帖套装。 
上写花素缎疋，堆纱绣花衣裳。 
绵紬绉紬倭缎，闪色粧缎丝绵。 
秋罗潞紬杭紬，宁罗湖紬加长。 
堆素屯绢葛布，羢羯山茧褐衫。 
氆氇占绒杭绢，纱罗表裹数端。 
金镶玉嵌头面，纍丝玲珑宝簪。 
荷叶蝴蝶压髩，镯钏戒指牌环。 
凤头丁香耳坠，珐琅金钗满冠。 
顶簪耳挖纽扣，彻金灯笼珠环。 
走边珠篐翠钿，髩钓钗子珠帘。 
乌银疙疸三事，镀金烟袋项圈。 
珠花挑牌金凤，翠冠霞帔叮当。 
七事荷包缀领，护膝线带官籹。 
上头手帕汗巾，丝麻棉花成双。 
冠髻梳粧贰顶，颜色布疋俱全。 
通草翠花盘线，胭脂腻粉盘装。 
石青真紫绛色，月白米色天蓝。 
玉色大红官绿，桃红柳绿鹅黄。 
耦合松花油绿，茄花灰色沉香。 
水红墨色沙绿，竹青印花金黄。 
漂白土乾夏布，福生贡葛西洋。 
三梭生眼海布，毛青油缸跴蓝。 
洗白建宁云布，家机工桥绰蓝。 
红花粗细乾线，平机水线刮浆。 
鲜鱼鹅鸭鸡肉，乾湿二面盘装。 
喜庆团圆大饼，耳柿黑糖沙糖。 
橙柚金橘全备，接连广枝福橼。 
花坛喜酒奉敬，谨具喜羊贰羫。 
看盘已毕行礼，打点回礼盒盘。 
南红销金全帖，上写彩缎数端。 
凉煖巾帽二顶，玉圈细网金簪。 
皂靴朱履二对，单夹绫袜两双。 
端砚湖笔徽墨，金川连纸百张。 
递帖回礼方毕，斟酒让坐献觞。 
送酒小菜放定，劝碗摆列筵前。 
凋漆屏风果罩，托碟钟筷银镶。 
荤素菜蔬齐上，点心摆在桌旁。 
东主席间让菜，鼓手吹打上汤。 
用毕汤饭彻菜，果盒围碟新鲜。 
添换大杯行令，戏子装扮停当。 
先唱宫花捷报，后点商辂三元。 
划拳猜枚行令，酒阑告辞回还。 
拦门放下宴乐，东家擎盏奉央。 
鼓乐吹送归去，商量定日铺床。 
新亲乘坐大轿，嫁妆列摆成行。 
南京箱栊竖柜，描金彩漆梳妆。 
三色堆金桌椅，礓礤镜架奁妆。 
帽盒衣架盆架，琴桌杌子皮箱。 
金漆抽屉格子，首饰匣儿书箱。 
坐桶澡盆净桶，脚搭火盆火箱。 
牙床藤席凉枕，饭桌被槅交床。 
扣绣扎花帐幔，被褥枕顶门帘。 
包袱围桌椅垫，栽绒羶子红毡。 
脸盆穿衣铜镜，漱盂梳栊黄杨。 
刷牙刮舌细篦，鞋刷抿子俱全。 
以上言言千句，诸般杂字皆完。 
若肯常常诵记，举笔用字何难。 
凌云志捧日心，水中月洞里天。
三径隐五湖游，江心月水面风。
西湖景南浦春，春三月夜五更。
攀桂客探花郎，出使车封侯印。
陶潜柳召伯棠，曾点瑟伯牙琴。
安期枣方朔桃，君子竹大夫松。
五柳宅百花亭，金凤阙玉龙楼。
清暑殿广寒宫，双凤阙九龙桥。
邀月饮伴云眠，声价重姓名香。
雕虫技倚马才，青眼客白头翁。
眉似月气如虹，三道策八行书。
五代史六朝文，壁上琴匣中剑。
黄金屋白玉楼，乌纱帽紫罗袍。
彭泽柳商山芝，云入户月穿帘。
黄牛峡白马湖，腰间剑膝上琴。
金青火玉壶冰，花弄月竹摇风。
王孙草学士槐，诗遣兴酒消愁。
中秋月九日霜，融和日淡荡风。
雷霹雳雨滂沱，风动竹月移花。
观音竹罗汉松，红裙女绿衣郎。
云生足月入怀，黄菊节碧梧秋。
鸠唤雨蝶翻风，熊入梦凤来仪。
胭脂马琥珀猫，鱼戏藻鸟投林。
情缱绻意绸缪，一帘月半窗云。
黄金瓮白玉瓶。红蓼岸白苹洲。
鸡报晓雁传秋，三字对六言终。
注释
(扌+翕）音(xié)
（王+臽）有字无音无义。疑“埳”字之误。
（扌+朱）音(zhù)
（穴下瓦）音(wà)
（艹下縻）音(mí)
（扌+屑）音(xiè)
（钅+曲）音(qǔ)
（钅+须）音(xū)同“鑐”
（对下土）无字音义未详。
（扌+行）音(yǎn)
（石+舟) 音(zhōu)同 “碡”。
(林+支) 音(sàn)
(林+皮）无字音义未详。
（敦下皿) 音(dūn)
(石+孛）无字音义未详。
（璺底为缶而非玉）音(xìn)
（月+盍）音(kè)按段义应念(kē)
（吾+鸟）音(wú)
（同+鸟）音(tónɡ)
（鱼+面）音义未详。
（鱼+肖）鮹(shāo)
（鱼+牙）音未详。
（鱼+带）音义未详。
（鱼+忝）无字音义未详。
（鱼+厚）音义未详。
（鱼+房）音义未详。
（查+瓜）无字音义未详。
（麦+其）音(qí)同“粸”。
（火+果) 音(huì)疑“烩”字之误。
（羽头厂中鱼底）无字音义未详。
（火+赞）音义未详。
（金+素）北京方言；盛酒的器物，一称“酒嗉子”。
（竹下秦）音(qín)义未详。
（鱼+折）音(zhé)义未详。
（疒下贡）音(ɡònɡ)